Hjerkinn stasjon

Hjerkinn stasjon er en jernbanestasjon på Dovrebanen i Dovre kommune. Den ligger ved tettbebyggelsen Hjerkinn sentralt ved Dovrefjell-Sunndalsfjella nasjonalpark. Stasjonen ble åpnet i 1921 da banestrekningen Dombås–Trondheim sto ferdig og ligger 1 017 meter over havet. Kong Haakon foretok den offisielle åpning av Dovrebanen på Hjerkinn stasjon 17. september 1921.

Hjerkinn stasjon er ikke bemannet, den ble fjernstyrt 11. desember 1968, men har likevel togstopp. Den fredede stasjonsbygningen har to etasjer, med godshus og uthus på en etasje samt en lokstall oppført i skifer. Lokstallen har svingskive, men den er ikke i bruk. Det er stor slitasje på bygningene på grunn av at Hjerkinn er et værhardt område. Sidesporet til Tverrfjell gruver er delvis revet.

Stasjonen er nær Dovrebanens høyeste punkt som er 1 024 meter over havet en drøy kilometer nord for stasjonsbygningen. Fra Hjerkinn stasjon til Oslo S er det 381,74 km.

Bilder fra stasjonen

Referanser

Litteratur

Eksterne lenker 

 

Jernbanestasjoner på Dovrebanen
Jernbanestasjoner i Oppland
Jernbanestasjoner åpnet i 1921
1921 i Norge
Kulturminner i Dovre
Erik Glosimodt
Jernbanebyggverk i Dovre
Opplands samferdselshistorie